ไอมาหลายวันค่ะไม่มีเสมหะ
สวัสดีค่ะ หากอาการไอที่เป็นหลายวันดังกล่าว เป็นนานกว่า 1 สัปดาห์ อาจเกิดจาก1.หลอดลมอักเสบส่วนใหญ่มากกว่า 90% เกิดจากการติดเชื้อไวรัสที่ทำให้เกิดอาการของไข้หวัดนำมาก่อน ซึ่งก็จะต้องมีอาการไข้หวัด เช่น ไข้ จาม คัดจมูก มีน้ำมูก ไอ มีเสมหะ เจ็บคอ และต่อเนื่องด้วยอาการไอมาก ไอบ่อย และมักมีเสมหะร่วมด้วย อาจมีหอบเหนื่อย หายใจลำบากได้2.ปอดบวมหรือปอดอักเสบจากการติดเชื้อ อาจมีอาการติดเชื้อของทางเดินหายใจส่วนต้นมาก่อน หรือเชื้ออาจเข้าสู่ปอดโดยตรงเลยก็ได้ เกิดได้ทั้งจากเชื้อไวรัส แบคทีเรีย หรือเชื้อรา อาการมักจะมีไข้สูง ไอแห้งๆ ในระยะเริ่มแรก ต่อมาจะมีเสมหะมาก หอบเหนื่อย หายใจลำบาก เจ็บหน้าอก ปวดเมื่อยกล้ามเนื้อ เบื่ออาหาร คลื่นไส้ อาเจียนเป็นต้น3.วัณโรคปอดแต่มักเป็นอาการไอที่มีเสมหะ โดยเฉพาะเสมหะปนเลือดเจ็บหน้าอกขณะหายใจหรือไออ่อนเพลียมีไข้ หนาวสั่นเหงื่อออกในเวลากลางคืนน้ำหนักลดอย่างมีนัยสำคัญเบื่ออาหาร4. โรคปอดอักเสบเรื้อรังที่ไม่ได้เกิดจากการติดเชื้อ เช่น หลอดลมโป่งพอง โรคทางเดินปอดอุดกั้นเรื้อรัง (COPD), โรคพังผืดในปอดชนิดต่างๆ เป็นต้นซึ่งอาการไอจะเป็นลักษณะเรื้อรังนานเป็นเดือน มักมีเสมหะ และอาการเหนื่อยร่วมด้วย5.โรคหอบหืดอาการมักจะกำเริบขึ้นเมื่อโดนกระตุ้นจากสิ่งที่แพ้ อุณหภูมิที่เย็น การออกกกำลังกาย หรือความเครียด บางรายอาจมีเฉพาะอาการไอได้ โดยเป็นลักษณะไอไม่มีเสมหะ แต่ส่วนใหญ่มักมีอาการอื่นๆ ร่วม เช่น หายใจลำบาก หายใจขัด แน่นหน้าอก หายใจมีเสียงดังวี๊ดๆ หอบเหนื่อย เป็นต้น6. ผลข้างเคียงจากการใช้ยาบางชนิด โดยเฉพาะยาลดความดันโลหิตกลุ่ม ACE inhibitor7.กรดไหลย้อนอาจทำให้เกิดอาการไอได้จากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไป แต่มักมีอาการอื่นๆ ร่วมด้วย เช่น แสบร้อนกลางอก จุกแน่นลิ้นปี่ เรอบ่อย รู้สึกเปรี้ยวหรือขมที่ลำคอ คลื่นไส้หลังทานอาหาร อิ่มเร็ว เป็นต้นดังนั้นหากอาการไอเป็นมานานต่อเนื่องเกิน 1 สัปดาห์แล้ว แนะนำให้พบแพทย์เพื่อตรวจหาสาเหตุนะคะ สำหรับยาที่จะช่วยบรรเทาอาการไอแบบไม่มีเสมหะในเบื้องต้น ได้แก่dextromethorphan(เดกซ์โทรเมทอร์แฟน)codeine(โคเดอีน) เป็นต้น นอกจากนี้ควรหลีกเลี่ยงการโดนอากาศเย็น การดื่มน้ำเย็น การทานอาหารที่มีไขมันสูง หรือพวกขนมกรุบกรอบ เพราะอาจกระตุ้นให้ยิ่งไอได้มากขึ้นค่ะ